
U z n e s e n i e
Výboru Národnej rady Slovenskej republiky
pre hospodárske záležitosti
z  28. apríla 2026

k zákonu z 15. apríla 2026, ktorým sa mení a dopĺňa zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1305)

Výbor Národnej rady Slovenskej republiky 
pre hospodárske záležitosti 

A. p r e r o k o v a l

návrh prezidenta Slovenskej republiky uvedený v časti III rozhodnutia prezidenta Slovenskej republiky z 27. apríla 2026 č. 1794-2026-KPSR, 

B. o d p o r ú č a
     
Národnej rade Slovenskej republiky
   
 	zákon z 15. apríla 2026, ktorým sa mení a dopĺňa zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1305) schváliť v pôvodnom znení /s týmito zmenami: 

1. Čl. III a IX schváleného zákona sa vypúšťajú.
V súvislosti s touto zmenu sa primerane upraví názov schváleného zákona a ostatné články schváleného zákona sa primerane prečíslujú.
2. V doterajšom čl. X schváleného zákona sa vypúšťajú slová „okrem článkov III a IX, ktoré nadobúdajú účinnosť 30. júna 2026“.
 	
C. p o v e r u j e

predsedu výboru, aby výsledky rokovania výboru v druhom čítaní z 28. apríla 2026 spolu s výsledkami rokovania Ústavnoprávneho výboru Národnej rady Slovenskej republiky spracoval do písomnej spoločnej správy výborov v súlade s § 79 ods. 1 rokovacieho poriadku Národnej rady Slovenskej republiky a predložil ju na schválenie gestorskému výboru.            
                                                
                                                           
Justín S e d l á k						 
Michal T r u b a n 						   Róbert P u c i
overovatelia výboru 						  predseda výboru

